El-Hadji Ba signerte mandag en avtale ut året med Stabæk. Den 24 år gamle midtbanespilleren er et produkt av det velrennomerte Le Havre-akademiet, som blant annet er kjent for å ha fostret Manchester Uniteds Paul Pogba.

Ba spilte sist for Charlton i England.

- Jeg er glad for å være her, og jeg er klar for å gi alt. Første trening gikk fint, og nå gleder jeg meg bare til å komme i gang og få min første kamp for klubben, sier Ba til Stabak.no.